НОВИЦА ПЕТКОВИЋ

(1941−2008)

А

кадемик проф. др Новица Петковић рођен је 18. јануара 1941. у Доњој Гуштерици код Лип­­­­­љана. Основну школу завршио је 1956, сред­њу пољопривредну 1960, Филозофски факултет (српскохрватски језик и историја југо­словенске књижевности) у Сарајеву 1966. го­ди­не. Радио је као лектор и коректор у листу „Ослобођење” до 1968, када је изабран за асистента на сарајевском Фи­лозофском факултету. Од марта 1969. био је лек­тор на Московском државном уни­верзитету. Године 1971. отишао је у Берлин, гдје је до 1973. радио је као лектор за српско­хр­ват­ски језик на Хум­болтовом уни­вер­зи­тету. Док­торску дисерта­цију *Лин­г­ви­стич­ки основи поетике ОПОЈАЗ-а* одбранио је у јануару 1974. и у цијелости је објавио у часопису „Израз”. У априлу исте године биран је за доцента на Катедри за српскохрватски језик Филозофског факултета у Сара­јеву, а 1979. у звање ван­ред­ног професора. На истом факултету био је про­декан за на­ставу (1975/76. и 1976/77). Почетком 1983. прешао је у Београд, гдје је у Институту за књижев­ност и ум­етност радио као научни сарадник на пројекту *Компаративно изучавање српске књи­жев­ности*. Године 1984. би­ран је у звање научног савјетника. Двије деценије (од 1986) ру­ководио је пројектом *Поетичка изучавања књижевног насљеђа*. У оквиру пројекта, осно­вао је библиотеке Поетика срп­ске књижевности, Поетичка истраживања и Поетика. Историју књижевних теорија предавао је 1985–1988. на пост­ди­пломским студијама Филозофског факултета у Заг­ребу. У мају 1992. иза­бран је за редовног професора на Филолошком фак­ултету у Београду, на пред­мету Српска књи­жев­ност ХХ века. Ту је на Катедри за српску књи­жев­ност са јужнословенским књижевностима радио до смрти. Од 2000. до 2006. пре­да­вао је на Филозофском фа­кул­тету у Српском (Источном) Сарајеву и руко­водио је Катедром за општу књижевност и библиотекарство. Ужа област његовог научног интересовања била је српска књи­­­­жевност ХХ вијека.

За дописног члана Академије наука и умјетности Републике Српске из­а­бран је 27. јуна 1997, а за редовног 21. јуна 2004. Био је секретар Акаде­ми­јиног Одјељења књижевности и умјетности.

Најважнија дјела: *Artikulacija pesme*, Sarajevo 1968; *Artikulacija pesme* II,­ Sa­­rajevo 1972; *Језик у књижевном делу (варијације на теме Оп­ојаза)*, Бео­град 1975; *Од формализма ка семиотици*, Бео­град–Приштина 1984; *Два срп*­*ска романа*. *Студије о Нечистој крви* и *Сеобама*, Београд 1988; *Огледи из срп­ске поетике*, Београд 1990, 20062; *Ли­рика Милоша Црњанског*, Београд 1994; *Елементи књижевне семиотике*, Београд 1995; *Настасијевићева пе­сма у настаја­њу*, Београд 1995; *Лирске епифаније Милоша Црњ­ан­ског*, Бео­град 1996; *Огледи о српским песницима*, Београд 1999, 20042; *Кра*­*так пре*­*глед срп­ске књижевности ХХ века*, Београд 1999; *Поезија и кри*­*тика*, Срп­ско Са­рајево 2002; *Публицистичка стилистика* (хре­с­томатија), Српско Са­ра­­јево 2003; *Словенске пчеле у Гра­ча­ни­ци. Огледи и чланци о српској књи*­*жев­*­*но­сти и кул­тури*, Бео­град 2007; *Поезија у огледалу критике*, Нови Сад 2007.

Значајан дио Петковићевог стваралаштва припада критичким издањима. При­редио је *Сабрана дела Момчила Настасијевића* у четири тома (1991), дру­ги том *Делȃ Милоша Црњанског* (Приче о мушком; Приповетке; Днев­ник о Чарнојевићу) (1996), *Сабрана дела Владислава Петковића Диса* у два тома (2003).

Добитник је наградȃ: „Младост” за књигу *Ар­ти­­кулација песме* (1968); „Јо­ван Максимовић” за превод књиге *Поетика ком­по­зиције и семиотика иконе* Бориса Успенског (1979); „Ђорђе Јо­ва­но­вић” за књигу *Од формализма ка семиотици* (1984); „Милан Бог­дановић” за књи­жев­ну критику (1986); На­граде Вукове задужбине за ум­ет­ност (1991); „Ис­и­до­ра Секулић”за књигу *Огледи из српске поетике* (1992); „Ста­нислав Ви­на­вер” за најбољи есеј у 1994, за књигу *Лирика Милоша Црњ­анског*; „Лаза Кос­­тић” за књигу *Наста*­*сијевићева песма у настајању* (1995); Награде Ма­ти­­це српске „Младен Ле­ско­­вац” за књигу *Лирске епифаније Милоша Црњ­ан­ског* (1996); „Николај Тимченко” за књигу *Словенске пчеле у Гра­чаници* (пос­т­­­­хумно 2008).

Академик Новица Петковић преминуо је 7. августа 2008. у Београду.